CELEX: 32013D0644
Language: et
Date: 2013-11-08 00:00:00
Title: 2013/644/EL: Komisjoni rakendusotsus, 8. november 2013 , millega muudetakse otsust 2006/944/EÜ, et lisada Horvaatia Vabariigile Kyoto protokolli alusel eraldatud heitkoguse tase (teatavaks tehtud numbri C(2013) 7489 all)

12.11.2013   
            
            
               ET
            
            
               Euroopa Liidu Teataja
            
            
               L 301/5
            
         KOMISJONI RAKENDUSOTSUS,
   8. november 2013,
   millega muudetakse otsust 2006/944/EÜ, et lisada Horvaatia Vabariigile Kyoto protokolli alusel eraldatud heitkoguse tase
   (teatavaks tehtud numbri C(2013) 7489 all)
   (2013/644/EL)
   EUROOPA KOMISJON,
   võttes arvesse Horvaatia Vabariigi ühinemisakti, eriti selle artiklit 50,
   ning arvestades järgmist:
   
               (1)
            
            
               Komisjoni otsuses 2006/944/EÜ (1) on määratud kindlaks Euroopa Liidu ja selle liikmesriikide alusaasta heitkoguste tasemed Kyoto protokolliga kehtestatud esimese kohustusperioodi viieks aastaks. Kõnealuse otsuse lisas sätestatud heitkoguste tasemed kehtestati pärast ÜRO kliimamuutuste raamkonventsiooni Kyoto protokolli artikli 8 kohase läbivaatamise lõpuleviimist.
            
         
               (2)
            
            
               Horvaatia alusaasta heitkoguste taseme läbivaatamine viidi lõpule 26. augustil 2009. Kõnealuse läbivaatamise aruandes tekkis rakendamist puudutav küsimus seoses Horvaatiale eraldatud kogusega. 8. veebruaril 2012 tegi Kyoto protokolli täitmist kontrolliv komitee kindlaks, et rakendamise küsimus on lahendatud ning seejärel kehtestati Horvaatia heitkoguste tase lõplikult.
            
         
               (3)
            
            
               Pärast Horvaatia Vabariigi ühinemist Euroopa Liiduga 1. juulil 2013 peaks otsuse 2006/944/EÜ lisa sisaldama ka Horvaatiale Kyoto protokolli alusel eraldatud heitkoguste taset.
            
         
               (4)
            
            
               Otsust 2006/944/EÜ tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/944/EÜ lisasse lisatakse Eestit käsitleva kande järele järgmine kanne:
   
      
                  „Horvaatia
               
               
                  148 778 503”
               
            
   Artikkel 2
   Käesolev otsus on adresseeritud liikmesriikidele.
   
      Brüssel, 8. november 2013
      
         
            Komisjoni nimel
         
         
            komisjoni liige
         
         Connie HEDEGAARD
      
   
   
      (1)  Komisjoni otsus 2006/944/EÜ, 14. detsember 2006, millega määratakse vastavalt nõukogu otsusele 2002/358/EÜ ja Kyoto protokolli kohaselt kindlaks Euroopa Ühendusele ja selle liikmesriikidele eraldatud vastavad heitkoguste tasemed (ELT L 358, 16.12.2006, lk 87).